《寄武陵贯微上人二首》
唐代·齐己

知泛沧浪棹未还，西峰房锁夜潺潺。春陪相府游仙洞，

雪共宾寮对玉山。诗里几添新菡萏，衲痕应换旧斓斑。

莫忘一句曹溪妙，堪塞孙孙骋度关。

吴头东面楚西边，云接苍梧水浸天。两地别离身已老，

一言相合道休传。风骚妙欲凌春草，踪迹闲思绕岳莲。

不是傲他名利世，吾师本在雪山巅。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。